Z Á P I S N I C A
zo zasadnutia Obecného zastupiteľstva v Rakoviciach  
konaného dňa  27. februára 2009 

Prítomní:

Starosta obce    -     Dušan Daloš                         

Poslanci OZ     -     Ján Hevier			                              
                               Miroslav Masár
		        Ing. Július Šmýkal	

Ostatní prítomní:     Ing. Lucie Duračková – obecná kontrolórka     
		         Jarmila Chnápková - zapisovateľka		                    
                                Janka Horylová – pracovníčka OcÚ

Neprítomní – poslanci OZ:            Milan Kubík 
 		                                Igor Zábrodský

Program rokovania:

1.	Otvorenie zasadnutia a určenie overovateľov zápisnice
2.	Kontrola uznesení
3.	Dopravné značenie v obci
4.	Obecná kanalizácia 
5.	Príprava verejnej schôdze
6.	Rôzne

R o k o v a n i e :

Bod 1. Otvorenie zasadnutia a určenie overovateľov zápisnice.

Rokovanie obecného zastupiteľstva zahájil starosta obce p. Dušan Daloš. Starosta obce  konštatoval, že na rokovaní je prítomná nadpolovičná väčšina poslancov obecného zastupiteľstva, čím je OZ uznášaniaschopné. Ďalej starosta oboznámil prítomných poslancov s programom zasadnutia OZ, ktorý poslanci obdržali na pozvánkach. Za overovateľov zápisnice určil starosta obce poslancov p. Miroslava Masára a Jána Heviera.

Bod 2. Kontrola uznesení.

Kontrolu uznesení z predchádzajúceho zasadnutia OZ previedol starosta obce p. Dušan Daloš. Konštatoval, že uznesenia z predchádzajúceho OZ boli splnené. 

Hlasovanie:
Počet poslancov:     5
Počet prítomných poslancov:       3
Počet prítomných poslancov pri hlasovaní:  3
Hlasovanie:   za  :          3
	          proti:        0	
                     zdržal sa:   0
U z n e s e n i e  č.  9/2009
Obecné zastupiteľstvo v Rakoviciach
k o n š t a t u j e,
že uznesenia z predchádzajúceho zasadnutia OZ boli splnené.

Bod 3.  Dopravné značenie v obci
 
Starosta obce p. Dušan Daloš otvoril ďalší bod rokovania OZ. Oboznámil prítomných poslancov, že jestvujúce dopravné značenie v obci nie je postačujúce. Existuje možnosť uskutočnenia auditu dopravného značenia v obci, ktorý by poukázala na chybné značenie, prípadne potrebu doplnenia niektorých značiek. Poslanec Ján Hevier poukázal na to, že vodiči aj tak nedodržiavajú značky, nakoľko ich nemá kto kontrolovať v obci. Dávajú si pozor či už na rýchlosť na hlavnej ceste a v tých miestach, kde zvyknú policajti robiť kontroly. A dopĺňať značky po obci by zatiaľ neodporúčal, nakoľko chceme do budúcna vystavať chodníky po obci, opraviť cesty, napríklad pri bytovkách vyriešiť vyústenie cesty parcelné číslo 66 na hlavnú cestu parcelné číslo 10, budeme vytvárať nové komunikácie v novej obytnej zóne a podobne. Možno je zbytočné dávať robiť audit, dopĺňať značky, keď nás čakajú  rôzne rekonštrukcie miestnych komunikácií a ciest. Stačilo by prejsť cez obec a označiť, kde je potrebné doplniť dopravné značenie. Ďalej sa riešilo parkovisko pred základnou školou  na hlavnej ceste. Pred bránou vedľa zábradlia a veľa krát aj na chodníku stoja autá, ktorých majitelia sú buď zamestnancami školy alebo idú niečo vybavovať a majú pritom k dispozícií parkovisko za kostolom. Keď tam ráno prídu rodičia, ktorí dovezú do školy deti, nie je tam kde zastaviť, musia stáť na ceste, čo dosť ohrozuje premávku. Keď autá stoja na chodníku, nedá sa po chodníku prejsť. Autá tam stávajú aj vtedy, keď je nejaká akcia v škole alebo idú do telocvične občania, ktorí majú telocvičňu prenajatú. Mohlo by sa pouvažovať na vybudovanie parkoviska za školou pri zadnom vchode od domu číslo 14. Poslanec Ján Hevier navrhol, či by sa nedalo preložiť a predĺžiť zábradlie vedľa chodníka pred základnou školou, aby sa zabránilo státiu na chodníku. Ďalej sa diskutovalo o dopravnom zrkadle, ktoré by malo byť na strane smerom k materskej škole vedľa domu s. č. 18. Cukráreň Omega, pred ktorou takmer vždy stáli autá a znemožňovali výhľad prechodu cez cestu smerom od Veselého, je momentálne mimo prevádzky, preto tam ani autá nestávajú. Ďalej poslanec Ing. Šmýkal sa v diskusii vrátil k spomaľovačom, ale tie by sa riešili až pri rekonštrukcii ciest a chodníkov.

Hlasovanie:
Počet poslancov:                          5
Počet prítomných poslancov:      3 
Počet prítomných poslancov pri hlasovaní:  3
Hlasovanie:   za  :          3         
                      proti:        0
                      zdržal sa:  0

U z n e s e n i e   č.  10/2009
Obecné zastupiteľstvo v Rakoviciach
o d p o r ú č a     s t a r o s t o v i   o b c e
a)  preveriť potrebu doplnenia dopravných značiek v obci
b) preveriť možnosť preloženia a predĺženia zábradlia vedľa chodníka pred základnou školou, aby sa zabránilo parkovaniu áut na chodníku.
 
Bod 4.  Obecná kanalizácia.
Starosta obce informoval poslancov, že Stredná odborná škola v Rakoviciach nemá ešte doriešené pripojenie na obecnú kanalizáciu, nakoľko oni musia mať samostatný projekt na pripojenie všetkých svojich objektov. Momentálne nemajú finančné prostriedky na tak veľkú investíciu. Financie musia získať len od svojho zriaďovateľa – Trnavského samosprávneho kraja. Aby si škola vyriešila vývoz fekálií do čističky, zakúpili čerpadlo a odpadové vody prečerpávali do kanalizácie. Tu však vzniká v domácnostiach zápach z kanalizácie, keď škola prečerpáva a je nízky tlak. Viacerí občania sa na to sťažovali. Poslanci odporučili  starostovi obce, aby riaditeľku SOŠ v Rakoviciach Ing. Múdru upozornil na uvedené skutočnosti.

U z n e s e n i e   č.  11/2009
Obecné zastupiteľstvo v Rakoviciach
o d p o r ú č a     s t a r o s t o v i   o b c e
upozorniť vedenie Strednej odbornej školy v Rakoviciach na nepovolené prečerpávanie odpadových vôd do kanalizácie a následne urýchlené vypracovanie odkanalizovanie areálu strednej odbornej školy .

Bod 5.  Príprava verejnej schôdze

Starosta obce oboznámil poslancov, že oznámenia s konaním verejnej schôdze občanov boli doručené do každej domácnosti, vyhlasovalo sa v miestnom rozhlase termín konania a program. Ďalej v obecných tabuliach boli plagáty o konaní schôdze. Viesť schôdzu bude zástupca starostu obce p. Miroslav Masár, schôdze sa zúčastnia pracovníčky obecného úradu, ktoré budú informovať o plnení rozpočtu obce a o všeobecne záväzných nariadeniach obce. Starosta obce prednesie správu o činnosti obce a prizvaní bol aj Ing. Arch. Jaroslav Coplák, ktorý vypracováva územný plán obce Rakovice. Schôdza sa uskutoční 28.2.2009 o 14,00 hodine v jedálni Strednej odbornej školy v Rakoviciach.
 
Bod 6.  Rôzne

6.1.
Ďalej starosta obce informoval prítomných poslancov, že obec požičiava kontajnery na rôzny odpad občanom bezplatne, avšak prevoz kontajnera na skládku vychádza v roku 2009 až na 55,- €, čo je pre občanov dosť veľa. Úložné na skládku hradí za každého občana obec. Aby sa nám nevytvárali v obci divoké skládky, mala by obec pouvažovať ako občanom pomôcť pri likvidácií odpadov. Poslanec Ján Hevier navrhol, aby sme časť nákladov na odvoz kontajnerov hradili z obecného rozpočtu a časť nákladov by hradil občan. Navrhol, aby občania za prenájom kontajnera platili obci 25,- € za jeden kontajner a obec zabezpečí dovoz, odvoz kontajnera a uloženie odpadov na skládku. Prítomní poslanci nemali k uvedenému návrhu pripomienky a starosta dal o ňom hlasovať.

Hlasovanie:
Počet poslancov:       5
Počet prítomných poslancov:     3
Počet prítomných poslancov pri hlasovaní:  3
Hlasovanie:   za  :          3   
	          proti:         0  
                      zdržal sa:  0 

U z n e s e n i e    č. 12/2009
Obecné zastupiteľstvo v Rakoviciach
s c h v a ľ u j e
prenájom kontajnerov občanom za cenu 25,- € za 1 kontajner, prenájom kontajnera zahŕňa  zapožičanie, vývoz kontajnera a poplatok za uloženie odpadov na skládke odpadov.

6.2.
Starosta obce oboznámil poslancov, že v roku 2008 sme DHZ poskytli finančný príspevok vo výške 2.000,- Sk na zakúpenie staršieho automobilu značky Trabant pre potreby prevozu hasičskej striekačky. Členovia DHZ sa pustili do drobných opráv, avšak je potrebné zakúpiť nejaké súčiastky, farby a podobne,  na ktoré by potrebovali finančný príspevok. Poslanec Miroslav Masár navrhol poskytnúť DHZ Rakovice finančný príspevok vo výške 200,- €. Poslanci nemali voči návrhu pripomienky a starosta dal o ňom hlasovať. Príspevok bude vyplatený predsedovi  DHZ p. Jánovi Hevierovi, bytom Rakovice č. 48. 

Hlasovanie:
Počet poslancov:       5
Počet prítomných poslancov:    3
Počet prítomných poslancov pri hlasovaní:  3
Hlasovanie:   za  :           3   
	          proti:         0  
                      zdržal sa:  0 
 
U z n e s e n i e   č.  13/2009
Obecné zastupiteľstvo v Rakoviciach
s c h v a ľ u j e           
finančný príspevok DHZ Rakovice vo výške 200,- € na drobné opravy automobilu Trabant, ktorý bude vyplatený predsedovi DHZ Rakovice p. Jánovi Hevierovi, bytom Rakovice č. 48.

6.3.
Starosta obce informoval prítomných poslancov, že rekonštrukcia miestnych komunikácií sa nebude môcť uskutočňovať celkovo – plošne po celej obci, nakoľko ministerstvo výstavby a regionálneho rozvoja vyšlo s koncepciou poskytovania finančných prostriedkov len pre centrálne zóny, pre konkrétne oblasti. Stanovíme si zóny - oblasti, kde by sa riešil napríklad výjazd pri bytovkách, chodník na hlavnej ceste, oddychovo-relaxačná zóna pri bytovkách, chodník v starej časti obce, a toto  by mohlo byť obsiahnuté v jednej žiadosti – týkalo by sa to jednej zóny.  Ďalej to bude zóna pri kostole, pri škôlke až po ihrisko.  Bude sa musieť podať viacej žiadostí. V dohľadnej dobe vyjdú nové výzvy na regeneráciu sídiel, kde by sme chceli podať v prvom rade projekt na revitalizáciu obytnej zóny. Pri každom podanom projekte je však podmienka na spolufinancovanie projektu.  Starosta dal o návrhu spolufinancovania projektu hlasovať.

Hlasovanie:
Počet poslancov:       5
Počet prítomných poslancov:    3
Počet prítomných poslancov pri hlasovaní:  3
Hlasovanie:   za  :           3   
	          proti:         0  
                      zdržal sa:  0 
 
U z n e s e n i e    č. 14/2009 
Obecné zastupiteľstvo v Rakoviciach
s c h v a ľ u j e
a)  predloženie žiadosti o NFP v rámci výzvy ROP-4.1a-2009/01 ROP za účelom realizácie projektu „Regenerácia centrálnej zóny v obci Rakovice“, ktorého ciele sú v súlade s platným Programom hospodárskeho a sociálneho rozvoja obce;
b)  zabezpečenie realizácie projektu obcou po schválení žiadosti o NFP;
c)  financovanie projektu vo výške 5 % z celkových oprávnených výdavkov na projekt, t.j. vo výške 24 976,37 eur.

Nakoľko neboli vznesené žiadne iné pripomienky ani dotazy,  starosta obce p. Dušan Daloš program rokovania ukončil a poďakoval prítomným za účasť.  

Overovatelia zápisnice:     Miroslav Masár                  .............................................

                                           Ján Hevier                           ..............................................

Zápisnicu zapísala:            Jarmila Chnápková               .............................................

                                                  Dušan   D a l o š
                                                  starosta obce